Hrvatski nogometni savez sa zadovoljstvom objavljuje kako je u javnu prodaju pušteno 1230 ulaznica za finale Svjetskog prvenstva, koliko je FIFA u petak kasno navečer omogućila za kupnju HNS-u, nakon odustajanja navijača drugih reprezentacija.

Hrvatski nogometni savez odmah je reagirao i kupio sve raspoložive ulaznice ponuđene od strane Fife te će kupnju omogućiti navijačima u javnoj prodaji.

Za kupnju su dostupne sljedeće ulaznice:

Ulaznice 3. kategorije (3348,63 kn): 1230 ulaznica

Ulaznice se mogu kupiti na sljedećoj poveznici: ULAZNICE.

Napominjemo kako nije moguć odabir sjedala i reda jer HNS naknadno dobiva fizički ulaznice od Fife.

Nakon uspješno obavljene kupovine, na korisničkim stranicama preuzmite voucher na kojem se nalazi kod za izradu FAN-ID iskaznice. Na internetskim stranicama www.fan-id.ru možete napraviti FAN-ID iskaznicu za sve one koji je još nemaju. FAN-ID iskaznice su obavezne za ulaz u Rusiju i na sve stadione.



S voucherom koji dobijete po završenoj kupovini preuzimate ulaznice u Rusiji.

Na priloženoj mapi možete vidjeti lokaciju za preuzimanje ulaznica u FIFA Ticketing centru na sljedećoj adresi:

Moskva, "Additional Ticket Collection location", Zhitnaya street 4:

https://goo.gl/maps/YwRWw3SGRww

Šalter za zamjenu vouchera koje je izdao HNS bit će dostupan u sljedećem radnom vremenu:

Subota, 14. srpnja, od 10:00 do 20:00 sati;

Nedjelja, 15. srpnja, od 10:00 do 18:00 sati.

Uoči kupnje, provjerite mogućnosti svoje kreditne kartice kako ne biste naišli na sljedeće česte probleme:

- nema dovoljno sredstava na kartici

- ima sredstava, ali kartica ne podržava kupnju putem interneta (obratite se banci)

- kartica ima dnevni ili mjesečni limit (obratite se banci)